Costante Maltoni

Costante Maltoni (født 14. februar 1915 i Forlimpopoli i provinsen Forlì-Cesena i Italia; død 1. februar 1980) var en italiensk katolsk geistlig, erkebiskop og diplomat for Den hellige stol.

Liv og virke

Bakgrunn
Fra ung alder forfattet han prosa, dikt og essays, noe av dette fant veien til tidsskriftet «Fiera letteraria».

Prest
Costante Maltoni ble presteviet den 26. juni 1938. Senere studerte han sivil- og kirkerett ved Lateranuniversitetet i 1942. Da frontlinjene under andre verdenskrig var nær Forlimpopoli, var han blant de ledende eksponenter for motstandsbevegelsen.
Sammen med Gianraniero Paulucci og Silvio Corbari utarbeidet han opprørskommunikéet «Movimento Patriottico Giovane Italia» med den regionale befolkning som målgruppe. Han var også med på å aktivere det fremvoksende Democrazia Cristiana.

I 1946 begynte han på Det pavelige diplomatakademi i Roma og i 1948 begynte han i det pavelige diplomatis tjeneste.

Han ble postert til de pavelige representasjoner til Filippinene (1950), Tyrkia (1953), India (1956), Saigon i Vietnam (1958) og Bern i Sveits (1960). Han ble leder av Pavestolens representasjon til de internasjonale organisasjoner med sete i Genève (1961), og ble så delagat til Høykommissariatet for flyktninger (C.I.M.E., A.S.C.S.D.C., B.I.T.).

Titulærerkebiskop, pro-nuntius til Pakistan
Den 2. januar 1967 utnevnte pave Paul VI ham til titulærbiskop av Thugga og gjorde ham til apostolisk pro-nuntius i Pakistan. Kardinalstatssekretær Amleto Giovanni Cicognani bispeviet ham den 12. mars samme år; medkonsekrerende var erkebiskopen av Ravenna Salvatore Baldassarri, og biskopen av Bertinoro, Giuseppe Bonacini.

I 1970 trådte Costante Maltoni tilbake fra embedet som apostolisk pro-nuntius i Pakistan. Han trakk seg fra utenlandsposten på grunn av alvorlige helseproblemer, og hadde viorke i Statssekreteriatet i Vatikanet til han døde av hjertesirkulatorisk kollaps i 1980.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Erkebiskop Costante Maltoni (1915-1980) *1967

Referanser

Italienske katolske biskoper
Linjen Rebiba
Pavelige nuntier
Ambassadører til Pakistan
Personer fra Forlimpopoli